U-I-292/99
Natisni
Opravilna št.:
U-I-292/99
Datum odločitve:
17. 2. 2000
Objavljeno:
OdlUS IX, 26
ECLI:
ECLI:SI:USRS:2000:U.I.292.99
Akt:
Zakon o davčni službi (Uradni list RS, št. 18/96, 36/96, 87/97, 35/98 - odl. US, 48/98, 26/99 in 54/99) (ZDS), 9. čl.
Zakon o davčnem postopku (Uradni list RS, št. 18/96, 87/97, 35/98 - odl. US, 76/98 - odl. US, 82/98, 91/98 in 108/99) (ZDavP), 40., 42. čl.
Izrek:
Postopek za preizkus pobude za začetek postopka za oceno ustavnosti 9. člena Zakona o davčni službi in 40. ter 42. člena Zakona o davčnem postopku se ustavi.
Evidenčni stavek:
Ker pobudnik v roku, ki ga je določilo Ustavno sodišče, ni dal podatkov, potrebnih za nadaljevanje postopka, je bilo treba postopek za preizkus pobude ustaviti.
Geslo:
Nepopolna vloga in njena nedopolnitev v določenem roku.
Davki, izterjava, članarina.
Zbornica, članarina.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Albert Jordan, Novo mesto
Datum vloge:
28. 12. 1999
Vrsta odločitve:
sklep
Vrsta rešitve:
ustavitev
Dokument:
US19915
Dokument v PDF obliki:
U-I-292-99.pdf
120 KB
Prenesite datoteko
U-I-292/99
17. 2. 2000
S K L E P
Ustavno sodišče je v postopku za preizkus pobude Alberta Jordana iz Novega mesta na seji dne 17. februarja 2000
s k l e n i l o :
Postopek za preizkus pobude za začetek postopka za oceno ustavnosti 9. člena Zakona o davčni službi (Uradni list RS, št. 18/96, 36/96, 87/97, 35/98 - odl. US, 48/98, 26/99 in 54/99) in 40. ter 42. člena Zakona o davčnem postopku (Uradni list RS, št. 18/96, 87/97, 35/98 - odl. US, 76/98 - odl. US,82/98, 91/98 in 108/99) se ustavi.
O b r a z l o ž i t e v
1. Pobudnik je v vlogi navedel, da izpostave davčnih uradov na podlagi izpodbijanih določb Zakona o davčni službi (ZDS) in Zakona o davčnem postopku (ZDavP) prisilno izterjujejo neplačano članarino za Obrtno zbornico. Kot dokaz je priložil tudi sklep o prisilni izterjavi dolga iz sredstev na njegovem žiro računu ter seznam zaostalih obveznosti. Ker članarina ni davčna obveznost meni, da je taka izterjava protiustavna in nezakonita.
2. Ustavno sodišče je pobudnika z dopisom z dne 30. 12. 1999 pozvalo, naj pomanjkljivo pobudo dopolni tako, da bo iz nje razvidno, s katerimi določbami Ustave naj bi bile izpodbijane zakonske določbe v neskladju ter zakaj. Pri tem ga je tudi opozorilo, da lahko Ustavno sodišče postopek, skladno s tretjim odstavkom 28. člena Zakona o Ustavnem sodišču (Uradni list RS, št. 15/94 - v nadaljevanju: ZUstS), ustavi, če pobude v danem roku ne bo dopolnil.
3. Pobudnik je zahtevo za dopolnitev prejel 3. 1. 2000, vendar v postavljenem roku vloge ni dopolnil, zato je Ustavno sodišče postopek za preizkus pobude ustavilo.
4 . Ustavno sodišče je sprejelo ta sklep na podlagi tretjega odstavka 28. člena ZUstS in prve alinee 52. člena Poslovnika Ustavnega sodišča (Uradni list RS, št. 49/98) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč-Korošec, Lojze Janko, Milojka Modrijan, dr. Lojze Ude, dr. Mirjam Škrk in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen